Դատելով Agenda Council-ների (օրակարգային խորհուրդների) պաշտոնական կայքից՝ պրն Արմեն Սարգսյանը 2014-ին եւ հետագայում էներգետիկային առնչվող Agenda Council-ի կազմում չի եղել։ Նա 2012-13-ի խորհրդի կազմում է եղել, որն այն ժամանակ կոչվել է Global Agenda Council on Energy Security: Այդ խմբի պատրաստած մի փորձագիտական փաստաթուղթը 6-10 էջ ծավալով հասանելի է համացանցից. Փաստաթղթում, որպես 2012-13-ի Global Agenda Council on Energy Security-ի (էներգետիկայի ոլորտում միջազգային օրակարգային խորհրդի) նախագահ, նշված է Mohammed I. Al Hammadi, Chief Executive Officer, Emirates Nuclear Energy Corporation (ENEC), United Arab Emirates (թարգմանաբար`Մոհամեդ ալ Համադի`Արաբական Միացյալ Էմիրությունների Միջուկային էներգետիկ կորպորացիայի գործադիր տնօրեն): Որպես փոխտնօրեն՝ նշված են Բադր Ջաֆար` դարձյալ Արաբական Միացյալ Էմիրություններից, եւ Լին Բոքյանգ` Չինաստանից: Այնուհետ նշված են եւս 10 փորձագետների անուններ, այդ թվում` Արմեն Սարգսյանի: Թե պրն Սարգսյանը 2012-ից էլ վաղ երբ է նախագահել էներգետիկային առնչվող Agenda Council-ում, այժմ, տարիներ հետո արդեն չի երեւում, բայց երբ էլ նախագահած լինի, դա ո՛չ գործադիր պաշտոն է, ո՛չ էլ պատվավոր կոչում: Կատարված կամավորական-փորձագիտական աշխատանք է WEF-ի հովանու ներքո: